b'\n_START_ARTICLE_\nOdeja\n_START_PARAGRAPH_\nOdeja je kos posteljnine, v splo\xc5\xa1nem velik kos blaga, namenjen temu da greje tistega, ki je z njim pokrit. V primerjavi z rjuho, ki je namenjena pokrivanju postelje za ve\xc4\x8djo higieno in udobje, je odeja debelej\xc5\xa1a. V\xc4\x8dasih so odeje izdelovali ve\xc4\x8dinoma iz volne, ki je dober toplotni izolator, danes pa se za izdelavo uporabljajo tudi sinteti\xc4\x8dni materiali. Elektri\xc4\x8dne odeje imajo vdelan elektri\xc4\x8dni grelec za dodatno toploto._NEWLINE_\xc2\xbbIti pod odejo\xc2\xab\xc2\xa0je v slovenskem jeziku metafora za odpraviti se spat. Pogovorno pravimo odeji tudi deka.\n_START_SECTION_\nUporaba v gasilstvu\n_START_PARAGRAPH_\nSpecializirane odeje, imenovane po\xc5\xbearne odeje, lahko uporabijo gasilci, da za\xc5\xa1\xc4\x8ditijo notranjo opremo pred vodo med ga\xc5\xa1enjem po\xc5\xbeara. Gasilci si za za\xc5\xa1\xc4\x8dito pogosto tudi nadenejo specializirane razli\xc4\x8dice po\xc5\xbearnih odej.'